CELEX: 62011CN0152
Language: et
Date: 2011-03-28 00:00:00
Title: Kohtuasi C-152/11: Eelotsusetaotlus, mille on esitanud Arbeitsgericht München (Saksamaa) 28. märtsil 2011 — Johann Odar versus Baxter Deutschland GmbH

9.7.2011   
            
            
               ET
            
            
               Euroopa Liidu Teataja
            
            
               C 204/13
            
         Eelotsusetaotlus, mille on esitanud Arbeitsgericht München (Saksamaa) 28. märtsil 2011 — Johann Odar versus Baxter Deutschland GmbH
   (Kohtuasi C-152/11)
   2011/C 204/24
   Kohtumenetluse keel: saksa
   
      Eelotsusetaotluse esitanud kohus
   
   Arbeitsgericht München
   
      Põhikohtuasja pooled
   
   
      Hageja: Johann Odar
   
      Kostja: Baxter Deutschland GmbH
   
      Eelotsuse küsimused
   
   
               1.
            
            
               Kas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1) artiklites 1 ja 16 sisalduva vanuse alusel diskrimineerimise keeluga on vastuolus siseriiklik õigusnorm, mille kohaselt võib vanuse alusel erinev kohtlemine olla lubatav, kui töösuhte osapooled jätavad kutsealase sotsiaalkindlustussüsteemi raames sotsiaalkavaga ette nähtud hüvitistest ilma majanduslikult kindlustatud töötajad, kellel on — teatavatel asjaoludel pärast töötuskindlustushüvitise saamist — õigus pensionile, või õigustab sellist erinevat kohtlemist direktiivi 2000/78/EÜ artikli 6 lõike 1 teise lause punkt a?
            
         
               2.
            
            
               Kas direktiivi 2000/78/EÜ artiklites 1 ja 16 sätestatud puude alusel diskrimineerimise keeluga on vastuolus siseriiklik õigusnorm, mille kohaselt võib vanuse alusel erinev kohtlemine olla lubatav, kui töösuhte osapooled jätavad kutsealase sotsiaalkindlustussüsteemi raames sotsiaalkavaga ette nähtud hüvitistest ilma majanduslikult kindlustatud töötajad, kellel on — teatavatel asjaoludel pärast töötuskindlustushüvitise saamist — õigus pensionile?
            
         
               3.
            
            
               Kas direktiivi 2000/78/EÜ artiklites 1 ja 16 sisalduva vanuse alusel diskrimineerimise keeluga on vastuolus kutsealane sotsiaalkindlustussüsteem, mis näeb ette, et vanematele kui 54-aastastele töötajatele, kellega sõlmitud tööleping öeldakse üles koondamise tõttu, arvutatakse hüvitis alternatiivselt varaseima võimaliku pensionile jäämise aja alusel ja võrreldes tavapärase arvutusmeetodiga, mis seondub eelkõige ettevõttes töötatud ajaga, makstakse neile väiksemat hüvitist, mis moodustab siiski vähemalt poole tavapärasel meetodil arvutatud summast, või õigustab sellist erinevat kohtlemist direktiivi 2000/78 artikli 6 lõike 1 teise lause punkt a?
            
         
               4.
            
            
               Kas direktiivi 2000/78/EÜ artiklites 1 ja 16 sisalduva puude alusel diskrimineerimise keeluga on vastuolus kutsealane sotsiaalkindlustussüsteem, mis näeb ette, et vanematele kui 54-aastastele töötajatele, kellega sõlmitud tööleping öeldakse üles koondamise tõttu, arvutatakse hüvitis alternatiivselt varaseima võimaliku pensionile jäämise aja alusel, mille puhul võetakse arvesse pensionile jäämise võimalust puude tõttu, ja võrreldes tavapärase arvutusmeetodiga, mis seondub eelkõige ettevõttes töötatud ajaga, makstakse neile väiksemat hüvitist, mis moodustab siiski vähemalt poole tavapärasel meetodil arvutatud summast?
            
         
      (1)  EÜT L 303, lk 16; ELT eriväljaanne 05/04, lk 79.